title: 2005/84/Euratom:Rozhodnutie Rady z 24. januára 2005, ktorým sa schvaľuje prístup Európskeho spoločenstva pre atómovú energiu k Spoločnému dohovoru o bezpečnosti nakladania s vyhoreným palivom a bezpečnosti nakladania s rádioaktívnym odpadom

text:
               3.2.2005

               SK

               Úradný vestník Európskej únie

               L 30/10

      ROZHODNUTIE RADY

   z 24. januára 2005,
   ktorým sa schvaľuje prístup Európskeho spoločenstva pre atómovú energiu k Spoločnému dohovoru o bezpečnosti nakladania s vyhoreným palivom a bezpečnosti nakladania s rádioaktívnym odpadom
   (2005/84/Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101,
   so zreteľom na návrh Komisie,
   keďže:

               (1)

               Spoločný dohovor o bezpečnosti nakladania s vyhoreným palivom a bezpečnosti nakladania s rádioaktívnym odpadom bol otvorený na podpis od 29. septembra 1997 do nadobudnutia jeho platnosti 18. júna 2001.

               (2)

               Tento dohovor je teraz otvorený na prístup pre regionálne organizácie pre integráciu alebo iného zamerania za predpokladu, že tieto organizácie založili suverénne štáty a majú právomoci vo vzťahu k rokovaniu, uzatváraniu alebo uplatňovaniu medzinárodných dohôd v záležitostiach, na ktoré sa vzťahuje tento dohovor, a ktoré si Spoločenstvo vybralo pre pristúpenie.

               (3)

               Vzhľadom na úlohy, ktoré Spoločenstvu určuje kapitola 3 Zdravie a bezpečnosť Zmluvy o založení Európskeho spoločenstva pre atómovú energiu, pristúpenie Európskeho spoločenstva pre atómovú energiu k spoločnému dohovoru by sa malo schváliť.

               (4)

               Spoločenstvo pre atómovú energiu musí pri pristúpení k tomuto dohovoru predložiť výhradu vzťahujúcu sa k neplneniu článku 12 ods. 1 smernice 92/3/Euratom o dohľade a kontrole zásielok rádioaktívneho odpadu medzi členskými krajinami do a von zo Spoločenstva (1), s osobitnou požiadavkou v článku 27 ods. 1 písm. i) spoločného dohovoru, ktorý vyžaduje súhlas štátu určenia v rámci cezhraničných pohybov.

               (5)

               Takáto organizácia, ak sa stane zmluvnou stranou tohto dohovoru, je podľa článku 39 ods. 4 písm. iii) tohto dohovoru povinná oznámiť depozitárovi vyhlásenie uvádzajúce, ktoré štáty sú jeho členmi, ktoré články tohto dohovoru sa na neho uplatňujú a rozsah jeho právomocí v oblasti, na ktorú sa vzťahujú tieto články.

               (6)

               Podľa spoločného dohovoru nie sú právomoci členských štátov ako jeho zmluvných strán dotknuté pristúpením Spoločenstva,

         ROZHODLA TAKTO:
   Jediný článok
   1.   Pristúpenie Európskeho spoločenstva pre atómovú energiu k Spoločnému dohovoru o bezpečnosti nakladania s vyhoreným palivom a bezpečnosti nakladania s rádioaktívnym odpadom sa týmto schvaľuje.
   2.   Znenie vyhlásenia Európskeho spoločenstva pre atómovú energiu podľa ustanovení článku 39 ods. 4 bod iii) Spoločného dohovoru o bezpečnosti nakladania s vyhoreným palivom a bezpečnosti nakladania s rádioaktívnym odpadom je pripojené k tomuto rozhodnutiu.

      V Bruseli 24. januára 2005

            Za Radu

            predseda

         F. BODEN

      (1)  Ú. v. ES L 35, 12.2.1992, s. 24.

      PRÍLOHA
      Vyhlásenie Európskeho spoločenstva pre atómovú energiu podľa ustanovení článku 39 ods. 4 bod iii) Spoločného dohovoru o bezpečnosti nakladania s vyhoreným palivom a bezpečnosti nakladania s rádioaktívnym odpadom
      V súčasnosti sú členmi Európskeho spoločenstva pre atómovú energiu tieto štáty: Belgické kráľovstvo, Česká republika, Dánske kráľovstvo, Spolková republika Nemecko, Estónska republika, Helénska republika, Španielske kráľovstvo, Francúzska republika, Írsko, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarská republika, Maltská republika, Holandské kráľovstvo, Rakúska republika, Poľská republika, Portugalská republika, Slovinská republika, Slovenská republika, Fínska republika, Švédske kráľovstvo, Spojené kráľovstvo Veľkej Británie a Severného Írska.
      Spoločenstvo vyhlasuje, že články 1 až 16, 18, 19, 21 a článok 24 až 44 spoločného dohovoru sa na ne vzťahujú.
      Spoločenstvo má právomoci, ktoré zdieľa spoločne s uvedenými členskými štátmi v oblastiach, na ktoré sa vzťahujú články 4, 6 až 11, články 13 až 16, články19 a 24 až 28 spoločného dohovoru, ako ustanovuje Zmluva o založení Európskeho spoločenstva pre atómovú energiu článok 2 písm. b) a príslušné články hlavy II kapitoly 3 pod názvom Zdravie a bezpečnosť.


title: Rozhodnutie Rady 2014/183/SZBP z  1. apríla 2014 o začatí vojenskej operácie Európskej únie v Stredoafrickej republike (EUFOR RCA)

text:
               3.4.2014

               SK

               Úradný vestník Európskej únie

               L 100/12

         ROZHODNUTIE RADY 2014/183/SZBP
   z 1. apríla 2014
   o začatí vojenskej operácie Európskej únie v Stredoafrickej republike (EUFOR RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na rozhodnutie Rady 2014/73/SZBP z 10. februára 2014 o vojenskej operácii Európskej únie v Stredoafrickej republike (EUFOR RCA) (1), a najmä na jej článok 4,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 10. februára 2014 prijala rozhodnutie 2014/73/SZBP.

               (2)

               Rada 17. Marca 2014 schválila operačný plán a pravidlá nasadenia EUFOR RCA.

               (3)

               Následne po odporúčaní veliteľa operácie EÚ by sa malo pristúpiť k začatiu EUFOR RCA.

               (4)

               V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracúvaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia, a nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Pristupuje sa k začatiu vojenskej operácie EÚ v Stredoafrickej republike (ďalej len „EUFOR RCA“).
   Článok 2
   Veliteľ operácie EÚ EUFOR RCA sa týmto poveruje s okamžitou účinnosťou začatím vykonávania operácie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 1. apríla 2014

            Za Radu

            predseda

         D. KOURKOULAS

      (1)  Ú. v. EÚ L 40, 11.2.2014, s. 59.


title: Rozhodnutie Rady (SZBP) 2016/2082 z 28. novembra 2016, ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania

text:
                  29.11.2016

                  SK

                  Úradný vestník Európskej únie

                  L 321/53

            ROZHODNUTIE RADY (SZBP) 2016/2082
      z 28. novembra 2016,
      ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania
      RADA EURÓPSKEJ ÚNIE,
      so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
      so zreteľom na návrh vysokého predstaviteľa Únie pre zahraničné veci a bezpečnostnú politiku,
      keďže:

                  (1)

                  Rada 10. novembra 2008 prijala jednotnú akciu 2008/851/SZBP (1), ktorou sa ustanovuje vojenská operácia EÚ Atalanta (ďalej len „operácia Atalanta“).

                  (2)

                  Dňa 21. novembra 2014 sa rozhodnutím Rady 2014/827/SZBP (2) zmenila jednotná akcia 2008/851/SZBP a operácia Atalanta sa predĺžila do 12. decembra 2016.

                  (3)

                  Na základe strategického preskúmania operácie Atalanta sa dospelo k záveru, že jej mandát by sa mal predĺžiť do decembra 2018.

                  (4)

                  Jednotná akcia 2008/851/SZBP by sa mala zodpovedajúcim spôsobom zmeniť.

                  (5)

                  V súlade s článkom 5 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa nezúčastňuje na vykonávaní tohto rozhodnutia, a teda neprispieva na financovanie tejto operácie,

            PRIJALA TOTO ROZHODNUTIE:
      Článok 1
      Jednotná akcia 2008/851/SZBP sa týmto mení takto:

                  (1)

                  V článku 14 sa dopĺňa tento odsek:
                  „5.   Referenčná suma na spoločné náklady vojenskej operácie EÚ na obdobie od 13. decembra 2016 do 31. decembra 2018 je 11 064 000 EUR. Percentuálny podiel referenčnej sumy uvedený v článku 25 ods. 1 rozhodnutia Rady (SZBP) 2015/528 (*1) je 0 %.

                     (*1)  Rozhodnutie Rady (SZBP) 2015/528 z 27. marca 2015, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) a ktorým sa zrušuje rozhodnutie 2011/871/SZBP (Ú. v. EÚ L 84, 28.3.2015, s. 39).“"

                  (2)

                  V článku 16 sa odsek 3 nahrádza takto:
                  „3.   Vojenská operácia EÚ sa skončí 31. decembra 2018.“.

            Článok 2
      Toto rozhodnutie nadobúda účinnosť dňom jeho prijatia.

         V Bruseli 28. novembra 2016

               Za Radu

               predsedníčka

            F. MOGHERINI

         (1)  Jednotná akcia Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Ú. v. EÚ L 301, 12.11.2008, s. 33).

         (2)  Rozhodnutie Rady 2014/827/SZBP z 21. novembra 2014, ktorým sa mení jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Ú. v. EÚ L 335, 22.11.2014, s. 19).


title: 2006/956/ES,Euratom: Rozhodnutie Rady z 18. decembra 2006 , ktorým sa mení a dopĺňa rokovací poriadok Súdu prvého stupňa Európskych spoločenstiev, pokiaľ ide o jazykový režim

text:
                  29.12.2006

                  SK

                  Úradný vestník Európskej únie

                  L 386/45

         ROZHODNUTIE RADY
         z 18. decembra 2006,
         ktorým sa mení a dopĺňa rokovací poriadok Súdu prvého stupňa Európskych spoločenstiev, pokiaľ ide o jazykový režim
         (2006/956/ES, Euratom)
         RADA EURÓPSKEJ ÚNIE
         so zreteľom na článok 64 Protokolu o štatúte Súdneho dvora,
         v súlade s postupom uvedeným v druhom pododseku článku 245 Zmluvy o založení Európskeho spoločenstva a v druhom pododseku článku 160 Zmluvy o založení Európskeho spoločenstva pre atómovú energiu,
         so zreteľom na žiadosť Súdneho dvora,
         so zreteľom na stanovisko Európskeho parlamentu z 13. decembra 2006,
         so zreteľom na stanovisko Komisie z 12. decembra 2006,
         keďže s pristúpením Bulharskej republiky a Rumunska sa bulharský a rumunský jazyk stanú úradnými jazykmi Európskej únie a z tohto dôvodu je potrebné zaradiť tieto jazyky medzi jazyky konania stanovené rokovacím poriadkom,
         ROZHODLA TAKTO:

            Článok 1
            Rokovací poriadok Súdu prvého stupňa Európskych spoločenstiev z 2. mája 1991 (Ú. v. ES L 136, 30.5.1991, s. 1), zmenený a doplnený 15. septembra 1994 (Ú. v. ES L 249, 24.9.1994, s. 17), 17. februára 1995 (Ú. v. ES L 44, 28.2.1995, s. 64), 6. júla 1995 (Ú. v. ES L 172, 22.7.1995, s. 3), 12. marca 1997 (Ú. v. ES L 103, 19.4.1997, s. 6, korigendum v Ú. v ES L 351, 23.12.1997, s. 72), 17. mája 1999 (Ú. v. ES L 135, 29.5.1999, s. 92), 6. decembra 2000 (Ú. v. ES L 322, 19.12.2000, s. 4), 21. mája 2003 (Ú. v. EÚ L 147, 14.6.2003, s. 22), 19. apríla 2004 (Ú. v. EÚ L 132, 29.4.2004, s. 3), 21. apríla 2004 (Ú. v. EÚ L 127, 29.4.2004, s. 108) a 12. októbra 2005 (Ú. v. EÚ L 298, 15.11.2005. s. 1) sa mení a dopĺňa takto:
            Článok 35 ods. 1 sa nahrádza takto:

                  „1.   Jazyk konania je angličtina, bulharčina, čeština, dánčina, estónčina, fínčina, francúzština, gréčtina, holandčina, írčina, litovčina, lotyština, maďarčina, maltčina, nemčina, poľština, portugalčina, rumunčina, slovenčina, slovinčina, španielčina, švédčina a taliančina.“

            Článok 2
            Toto rozhodnutie nadobúda účinnosť dňom nadobudnutia platnosti Zmluvy o pristúpení Bulharskej republiky a Rumunska k Európskej únii.

            Znenia rokovacieho poriadku Súdu prvého stupňa v bulharskom a rumunskom jazyku budú prijaté po nadobudnutí platnosti zmluvy uvedenej v predchádzajúcom pododseku.
            V Bruseli 18. decembra 2006

                  Za Radu

                  Predseda

               J.-E.ENESTAM


title: 2007/36/ES: Rozhodnutie Rady z  22. januára 2007 o uzavretí Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile

text:
               24.1.2007

               SK

               Úradný vestník Európskej únie

               L 17/15

         ROZHODNUTIE RADY
   z 22. januára 2007
   o uzavretí Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile
   (2007/36/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Dňa 13. marca 2006 Rada poverila Komisiu, aby začala rokovania s Kazašskou republikou s cieľom zmeniť a doplniť Dohodu o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej (ďalej len „DPS“), tak aby sa zabezpečilo formálne rozšírenie princípov, ktoré sa uplatňujú v obchode s iným tovarom, aj na obchod s textilnými výrobkami. Tieto rokovania sa úspešne skončili.

               (2)

               Spoločenstvo by malo uzatvoriť protokol, ktorým sa mení a dopĺňa DPS,

         ROZHODLA TAKTO:
   Článok 1
   Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile, sa týmto schvaľuje v mene Spoločenstva.
   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol s cieľom zaviazať Spoločenstvo.

      V Bruseli 22. januára 2007

            Za Radu

            predseda

         F.-W. STEINMEIER

    ---documentbreak---

               24.1.2007

               SK

               Úradný vestník Európskej únie

               L 17/16

         PROTOKOL
   k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej, ktorým sa rozširuje rozsah ustanovení dohody o partnerstve a spolupráci na bilaterálny obchod v oblasti textilu, pričom sa zohľadňuje uplynutie platnosti bilaterálnej dohody o textile
   EURÓPSKE SPOLOČENSTVO
   na jednej strane a
   KAZAŠSKÁ REPUBLIKA
   na strane druhej,
   keďže:

               (1)

               Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej (ďalej len „DPS“) nadobudla platnosť 1. júla 1999.

               (2)

               Uskutočnili sa rokovania s cieľom zabezpečiť, aby sa princípy DPS, ktoré sa uplatňujú v obchode s iným tovarom, formálne rozšírili aj na obchod s textilnými výrobkami.

               (3)

               Mali by sa prijať vhodné zmeny a doplnenia DPS,

         SA DOHODLI TAKTO:
   Článok 1
   Dohoda o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej (ďalej len „DPS“) sa týmto mení a dopĺňa takto:

               1.

               v článku 11 sa vypúšťa odkaz na článok 16;

               2.

               článok 16 sa vypúšťa.

         Článok 2
   Tento protokol je neoddeliteľnou súčasťou DPS.
   Článok 3
   Tento protokol nadobúda platnosť prvým dňom mesiaca nasledujúceho po dátume jeho podpisu.
   Článok 4
   Tento protokol je vyhotovený v dvoch exemplároch v každom z úradných jazykov zmluvných strán a každý z týchto textov je rovnako autentický.


title: 2002/263/: Rozhodnutie Dozorného orgánu EZVO č. 263/02/COL z  18. decembra 2002 , ktorým sa po tridsiatyšiestykrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly 26A: Multisektorový rámec regionálnej pomoci pre veľké investičné projekty

text:
               10.5.2006

               SK

               Úradný vestník Európskej únie

               L 123/8

      ROZHODNUTIE DOZORNÉHO ORGÁNU EZVO

   č. 263/02/COL
   z 18. decembra 2002,
   ktorým sa po tridsiatyšiestykrát menia a dopĺňajú procesnoprávne a hmotnoprávne pravidlá v oblasti štátnej pomoci zavedením novej kapitoly 26A: Multisektorový rámec regionálnej pomoci pre veľké investičné projekty
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na jej články 61 až 63,
   SO ZRETEĽOM NA Dohodu medzi štátmi EZVO o zriadení dozorného orgánu a Súdneho dvora (2), najmä na jej článok 24 a článok 1 jej protokolu 3,
   KEĎŽE podľa článku 24 Dohody o dozore a súde Dozorný orgán EZVO uvádza do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde Dozorný orgán EZVO vydáva oznámenia alebo usmernenia týkajúce sa otázok, ktorými sa zaoberá Dohoda o EHP, pokiaľ to táto dohoda alebo dohoda o dozore a súde výslovne ustanovuje, alebo pokiaľ to Dozorný orgán EZVO pokladá za potrebné,
   PRIPOMÍNAJÚC procesnoprávne a hmotnoprávne pravidlá v oblasti štátnej pomoci (3), prijaté 19. januára 1994 Dozorným orgánom EZVO (4), najmä ustanovenia uvedené v kapitole 26 (Multisektorový rámec regionálnej pomoci pre veľké investičné projekty),
   KEĎŽE 7. marca 2002 prijala Európska komisia nové oznámenie (5) stanovujúce zásady, podľa ktorých sa bude posudzovať zlučiteľnosť regionálnej pomoci pre veľké investičné projekty so zmluvou,
   KEĎŽE toto oznámenie má význam aj pre Európsky hospodársky priestor,
   KEĎŽE sa má zabezpečiť jednotné uplatňovanie pravidiel štátnej pomoci EHP v rámci celého Európskeho hospodárskeho priestoru,
   KEĎŽE podľa bodu II pod nadpisom „VŠEOBECNÉ“ na konci prílohy XV k Dohode o EHP má Dozorný orgán EZVO po konzultácii s Komisiou prijať akty zodpovedajúce aktom, ktoré prijala Komisia ES, aby sa zachovali rovnaké podmienky hospodárskej súťaže,
   PO KONZULTÁCII s Európskou komisiou,
   PRIPOMÍNAJÚC, že Dozorný orgán EZVO prekonzultoval túto vec so štátmi EZVO na multilaterálnom stretnutí 19. októbra 2001,
   ROZHODOL TAKTO:

               1.

               Usmernenia pre štátnu pomoc sa menia a dopĺňajú zavedením novej kapitoly 26A: Multisektorový rámec regionálnej pomoci pre veľké investičné projekty, znením uvedeným v prílohe I k tomuto rozhodnutiu.

               2.

               Kapitola 22 Pomoc pre priemysel syntetických vlákien a kapitola 23 Pomoc pre automobilový priemysel súčasných usmernení o štátnej pomoci sa vypúšťajú.

               3.

               Štátom EZVO sa informácie poskytnú listom spolu s kópiou tohto rozhodnutia a prílohy I. Štáty EZVO sú povinné vyjadriť súhlas s navrhnutými príslušnými opatreniami uvedenými v prílohe I do 20 pracovných dní, pozri aj oddiel 26A.9 prílohy I.

               4.

               Európskej komisii sa informácie poskytnú v súlade s písm. d) protokolu 27 k Dohode o EHP prostredníctvom kópie tohto rozhodnutia spolu s prílohou I.

               5.

               Po vyjadrení súhlasu štátov EZVO s príslušnými opatreniami sa toto rozhodnutie spolu s prílohou I uverejní v oddiele EHP Úradného vestníka Európskych spoločenstiev a v dodatku EHP k Úradnému vestníku Európskych spoločenstiev.

               6.

               Znenie tohto rozhodnutia v anglickom jazyku je autentické.

      V Bruseli 18. decembra 2002

            Za Dozorný orgán EZVO

         Einar M. BULL

            predseda

         Hannes HAFSTEIN

            člen kolégia

      (1)  Ďalej len Dohoda o EHP.

      (2)  Ďalej len Dohoda o dozore a súde.

      (3)  Ďalej len usmernenia o štátnej pomoci.

      (4)  Pôvodne uverejnené v dodatku EHP č. 32 k Ú. v. ES L 231, 3.9.1994.

      (5)  Ú. v. ES C 70, 19.3.2002, s. 8.

      PRÍLOHA

         „26A.   MULTISEKTOROVÝ RÁMEC REGIONÁLNEJ POMOCI PRE VEĽKÉ INVESTIČNÉ PROJEKTY
         26A.1.   ÚVOD: ROZSAH PÔSOBNOSTI OPATRENIA

                     (1)

                     Dozorný orgán prijal 4. novembra 1998‚Multisektorový rámec regionálnej pomoci pre veľké investičné projekty’ (1). Multisektorový rámec sa začal uplatňovať od 1. januára 1999 na počiatočné skúšobné obdobie troch rokov. V roku 2001 sa jeho platnosť predĺžila do 31. decembra 2002.

                     (2)

                     Tento rámec sa vzťahuje iba na regionálnu pomoc, ako sa definuje v Usmerneniach pre vnútroštátnu regionálnu pomoc (2), ktorej cieľom je podporiť počiatočné investície vrátane vytvárania pracovných miest v súvislosti s počiatočnými investíciami na základe článkov 61 ods. 3 písm. a) a c) Dohody o EHP. Tento rámec nemá vplyv na hodnotenie návrhov na pomoc podľa iných ustanovení Dohody o EHP, ako je článok 61 ods. 3 písm. b). V prípade priemyslu ocele a syntetických vlákien sa vzťahuje aj na prípady poskytnutia veľkej individuálnej pomoci pre malé a stredné podniky, ktoré nie sú vyňaté na základe iných ustanovení. Tento rámec sa nevzťahuje na prípady pomoci na reštrukturalizáciu, ktoré sa naďalej riadia Usmerneniami dozorného orgánu pre štátnu pomoc na záchranu a reštrukturalizáciu firiem v ťažkostiach (3). Rovnako nemá tento rámec vplyv na fungovanie existujúcich horizontálnych rámcov, ako je Rámec dozorného orgánu pre štátnu pomoc pre výskum a vývoj (4) a Usmernenia dozorného orgánu pre štátnu pomoc na ochranu životného prostredia (5).

                     (3)

                     Intenzita pomoci regionálnej investičnej pomoci, ktorá nie je vyňatá z oznamovacej povinnosti ustanovenej v článku 1 ods. 3 protokolu 3 k dohode o dozore a súde, sa obmedzí na základe kritérií ustanovených v tomto rámci.

                     (4)

                     Podľa tohto rámca sa nevyžaduje predchádzajúce oznámenie pomoci pre veľké investičné projekty, ktorá nedosahuje určité limity, za predpokladu, že sa táto pomoc poskytuje v súlade so systémom pomoci schváleným dozorným orgánom. Tento rámec však nemá vplyv na povinnosť štátov EZVO oznamovať novú individuálnu pomoc (ad hoc), ktorá nie je vyňatá z oznamovacej povinnosti ustanovenej v článku 1 ods. 3 protokolu 3 k dohode o dozore a súde. Pravidlá ustanovené v tomto rámci sa vzťahujú aj na hodnotenie opatrení takejto individuálnej štátnej pomoci (ad hoc).

               26A.2.   NEVYHNUTNOSŤ OPATRENIA

                     (1)

                     Maximálne stropy pomoci stanovené dozorným orgánom pre všetky oblasti oprávnené na regionálnu pomoc sú celkovo navrhnuté tak, aby zabezpečovali primeranú úroveň motivácie potrebnú na rozvoj podporovaných regiónov. Pretože však stanovujú iba jeden strop, pri uplatňovaní na veľké projekty zvyčajne prevyšujú regionálne nevýhody. Účelom tohto rámca je obmedziť úroveň motivácie pre veľké projekty na úroveň, ktorá v čo najväčšej miere vylučuje možnosť narúšania hospodárskej súťaže.

                     (2)

                     Veľké investície môžu účinne prispievať k regionálnemu rozvoju okrem iného aj priťahovaním iných spoločností do regiónu, zavádzaním vyspelých technológií, ako aj pomocou pri odbornej príprave pracovníkov. V znevýhodnených oblastiach však majú významné špecifické problémy regiónu na tieto investície menší vplyv. V prvom rade môžu veľké investície priniesť úspory z rozsahu, ktoré znížia počiatočné náklady súvisiace s konkrétnym umiestnením. Po druhé, v mnohých ohľadoch nie sú viazané na región, v ktorom sa investícia fyzicky uskutočňuje. Veľké investície môžu na svetových trhoch ľahko získať kapitál a úvery a neobmedzuje ich menšia ponuka finančných služieb v konkrétnom znevýhodnenom regióne. Spoločnosti uskutočňujúce veľké investície majú okrem toho lepší prístup ku geograficky širšiemu fondu pracovnej sily a môžu ľahšie presunúť kvalifikované pracovné sily na zvolené miesto.

                     (3)

                     Zároveň ak veľké investície dostanú veľkú štátnu pomoc tým, že využijú maximálne regionálne stropy, existuje zvýšené riziko, že to bude mať vplyv na obchod, a teda aj silnejší rušivý účinok na konkurentov v iných štátoch EHP. Príčinou je, že príjemca pomoci má väčšiu pravdepodobnosť stať sa významným subjektom na príslušnom trhu a v dôsledku toho môže investícia, pre ktorú sa pomoc poskytuje, zmeniť podmienky hospodárskej súťaže na danom trhu.

                     (4)

                     Navyše spoločnosti uskutočňujúce veľké investície majú obvykle značnú vyjednávaciu schopnosť vo vzťahu k orgánom poskytujúcim pomoc. Investori veľkých projektov v skutočnosti často uvažujú o alternatívnych lokalitách v rôznych štátoch EHP, čo môže viesť k stále štedrejším prísľubom pomoci, ktorá môže niekedy výrazne presiahnuť úroveň toho, čo je nevyhnutné na kompenzáciu regionálnych nevýhod.

                     (5)

                     Je pravdepodobné, že výsledkom takýchto aukcií dotácií môže byť, že veľkým investíciám sa poskytne pomoc takej intenzity, ktorá prevyšuje dodatočné náklady spojené s výberom umiestnenia investície v znevýhodnenej oblasti.

                     (6)

                     Výška pomoci prevyšujúca minimum potrebné na kompenzáciu regionálnych znevýhodnení bude mať veľmi pravdepodobne opačné účinky (výber neefektívneho umiestnenia), väčšie narušenie hospodárskej súťaže, a keďže je pomoc veľkým presunom financií daňových poplatníkov v prospech príjemcov pomoci, aj čisté straty pre verejné blaho.

                     (7)

                     Nedávne skúsenosti ukázali, že veľké investičné projekty, ktoré dostávajú regionálnu investičnú pomoc, sú kapitálovo náročnejšie ako malé investičné projekty. V dôsledku toho sa priaznivejšie zaobchádzanie s menšími investičnými projektmi v podporovaných oblastiach prenáša do priaznivejšieho zaobchádzania s projektmi, ktoré sú náročnejšie na pracovnú silu, čo prispieva k vytváraniu pracovných miest a znižovaniu nezamestnanosti.

                     (8)

                     Určité druhy investícií môžu spôsobiť závažné narušenie hospodárskej súťaže a ich priaznivý účinok na príslušný región je pochybný. Platí to najmä v prípade investícií v odvetviach, v ktorých má vysoký podiel na trhu jedna spoločnosť, alebo v ktorých sa významne zvyšuje súčasná odvetvová výrobná kapacita bez zodpovedajúceho zvýšenia dopytu po príslušných výrobkoch. Všeobecnejšie platí, že narušenie hospodárskej súťaže je pravdepodobnejšie v tých odvetviach, ktoré majú štrukturálne problémy, v ktorých súčasná výrobná kapacita už prekračuje dopyt po produkte na trhu, alebo v ktorých sa dopyt po príslušných výrobkoch trvale znižuje.

               26A.3.   ZNÍŽENIE ÚROVNE POMOCI PRE VEĽKÉ INVESTIČNÉ PROJEKTY

                     (1)

                     Bez toho, aby boli dotknuté kritériá zlučiteľnosti stanovené v Usmerneniach pre vnútroštátnu regionálnu pomoc a bez toho, aby bola dotknutá oznamovacia povinnosť ustanovená v odseku 4 v oddiele 26A.3 alebo prechodné pravidlá ustanovené v oddiele 26A.8, na regionálnu investičnú pomoc pre investície, ktorých oprávnené výdavky (6) dosahujú nižšie uvedené prahové hodnoty, sa vzťahuje upravený nižší strop regionálnej pomoci podľa tejto tabuľky:

                                 Oprávnené náklady

                                 Upravený strop pomoci

                                 do 50 miliónov EUR

                                 100 % regionálneho stropu

                                 pre čiastku od 50 miliónov EUR do 100 miliónov EUR

                                 50 % regionálneho stropu

                                 pre čiastku prevyšujúcu 100 miliónov EUR

                                 34 % regionálneho stropu

                     (2)

                     Podľa toho sa prípustná pomoc pre projekt nad 50 miliónov EUR vypočíta podľa vzorca: maximálna výška pomoci = R × (50 + 0,50 B + 0,34 C), kde R je neupravený regionálny strop, B sú oprávnené výdavky od 50 miliónov do 100 miliónov EUR a C sú oprávnené výdavky nad 100 miliónov EUR, ak vzniknú (7).

                     (3)

                     Napríklad pre veľkú spoločnosť investujúcu 80 miliónov EUR v podporovanej oblasti, v ktorej neupravený strop regionálnej pomoci predstavuje 25 % v ekvivalente čistej hotovostnej finančnej pomoci (NGE), by bola maximálna prípustná výška pomoci 16,25 milióna NGE, čo zodpovedá intenzite pomoci 20,3 % NGE. Pre veľkú spoločnosť investujúcu 160 miliónov EUR v tej istej oblasti by bola maximálna prípustná výška pomoci 23,85 milióna EUR NGE, čo zodpovedá intenzite pomoci 14,9 % NGE.

                     (4)

                     Štáty EZVO sú však povinné oznámiť každý prípad regionálnej investičnej pomoci, ak je navrhovaná pomoc vyššia ako maximálna prípustná pomoc, ktorú môže dostať investícia 100 miliónov EUR podľa stupnice a pravidiel ustanovených v oddiele 26A.3 ods. 1 (8). Projekty, ktoré sa musia oznamovať individuálne, však nemajú oprávnenie na investičnú pomoc v prípade, že nastane niektorá z týchto dvoch situácií:

                                 (a)

                                 príjemca pomoci vykazuje viac než 25 % predaja príslušného výrobku pred investíciou alebo bude vykazovať viac než 25 % predaja po poskytnutí investície;
                                 alebo

                                 (b)

                                 pri aplikácii údajov o zjavnej spotrebe príslušného výrobku kapacita vytvorená v rámci projektu je väčšia než 5 % veľkosti trhu, zmeraná pomocou údajov o zdanlivej spotrebe príslušného výrobku, v prípade ak priemerná ročná miera rastu zjavnej spotreby za posledných päť rokov nie je vyššia než priemerná ročná miera rastu HDP Európskeho hospodárskeho priestoru.

                           Dôkazné bremeno spočíva na štáte EZVO, ktorý má preukázať, že nenastala žiadna zo situácií uvedených v písm. a) a b) (9). Na účely uplatňovania písm. a) a b) sa zjavná spotreba v EHP definuje na príslušnej úrovni klasifikácie PRODCOM (10), alebo ak tieto informácie nie sú dostupné, na základe akejkoľvek inej segmentácie trhu všeobecne prijatej pre príslušné výrobky, pre ktorú sú štatistické údaje ľahko dostupné.

               26A.4.   ZÁKAZ POMOCI PRE INVESTIČNÉ PROJEKTY V OCELIARSKOM PRIEMYSLE

                     (1)

                     Pokiaľ ide o oceliarsky priemysel, ako sa definuje v prílohe B k tomuto rámcu (11), dozorný orgán pripomína, že oceliarske spoločnosti ESUO už dosť dlhý čas fungovali bez investičnej pomoci, ktorá sa poskytovala ostatným priemyselným odvetviam. Oceliarske spoločnosti začlenili túto skutočnosť do svojich stratégií a sú na ňu zvyknuté. Vzhľadom na osobitné vlastnosti oceliarskeho priemyslu (najmä na jeho štruktúru, súčasnú nadmernú kapacitu na európskej aj svetovej úrovni, jeho veľkú kapitálovú náročnosť, lokalizáciu väčšiny oceliarní v oblastiach oprávnených na regionálnu pomoc, smerovanie rozhodujúceho podielu verejných financií do reštrukturalizácie oceliarstva a na konverziu oblastí s oceliarskym priemyslom) a na skúsenosti získané v minulosti, keď sa pri poskytovaní štátnej pomoci uplatňovali menej prísne pravidlá, sa zdá byť odôvodnené naďalej zakazovať investičnú pomoc v tomto odvetví bez ohľadu na veľkosť investícií. V tomto zmysle dozorný orgán konštatuje, že regionálna pomoc pre oceliarsky priemysel nie je zlučiteľná so spoločným trhom. Táto nezlučiteľnosť sa vzťahuje aj na veľkú individuálnu pomoc malým a stredným podnikom, ktoré nie sú vyňaté na základe iných ustanovení.

               26A.5.   INVESTIČNÉ PROJEKTY V INÝCH ODVETVIACH SO ŠTRUKTURÁLNYMI PROBLÉMAMI AKO OCELIARSTVO

                     (1)

                     Dozorný orgán v minulosti dôsledne pripomínal, že investície do odvetví, ktoré vykazujú, alebo by mohli vykazovať vysokú nadmernú kapacitu alebo trvalý pokles dopytu, zvyšujú riziko narúšania hospodárskej súťaže bez toho, aby mali ako protiváhu pozitívny dosah na príslušný región. Správny spôsob, ktorým sa dá zistiť, že tieto investície sú z regionálneho hľadiska menej prospešné, je zníženie investičnej pomoci pre projekty v odvetviach, v ktorých prevažujú štrukturálne problémy, na nižšiu úroveň, aká je povolená v iných odvetviach.

                     (2)

                     Doteraz platili osobitné, prísnejšie pravidlá pre štátnu pomoc v niektorých citlivých priemyselných odvetviach (12). V súlade s bodom 3 v oddiele 26.1 predchádzajúceho multisektorového rámca tieto osobitné odvetvové pravidlá platia aj naďalej.

                     (3)

                     Jedným z cieľov predchádzajúceho multisektorového rámca bolo zabezpečiť možnosť nahradenia existujúcich odvetvových pravidiel jediným nástrojom. Na základe prechodných pravidiel stanovených v oddiele 26A.8 si dozorný orgán želá prostredníctvom tejto revízie začleniť tieto citlivé odvetvia priemyslu do tohto rámca.

                     (4)

                     Odvetvia, v ktorých prevažujú štrukturálne problémy, sa do 31. decembra 2003 zaradia do zoznamu odvetví priloženému k tomuto rámcu. V týchto odvetviach sa na základe ustanovení tohto oddielu nepovolí žiadna investičná pomoc.

                     (5)

                     Na účely vypracovania zoznamu odvetví sa v zásade na základe údajov o zjavnej spotrebe zmerajú závažné štrukturálne problémy na príslušnej úrovni klasifikácie CPA (13) v EHP, alebo ak takéto informácie nie sú dostupné, na základe akejkoľvek inej segmentácie trhu všeobecne prijatej pre príslušné výrobky, pre ktorú sú štatistické údaje ľahko dostupné. Existencia závažných štrukturálnych problémov sa konštatuje, keď príslušné odvetvie zaznamenáva pokles (14). Zoznam odvetví sa periodicky aktualizuje frekvenciou, ktorá sa určí v čase zostavovania zoznamu odvetví.

                     (6)

                     Od 1. januára 2004 sa musia individuálne oznamovať dozornému orgánu všetky prípady regionálnej investičnej pomoci pre odvetvia uvedené v zozname odvetví so závažnými štrukturálnymi problémami týkajúcej sa investičných projektov s oprávnenými výdavkami prevyšujúcimi sumu stanovenú dozorným orgánom v čase vypracovania zoznamu odvetví (15). Dozorný orgán tieto oznámenia preskúma v súlade s týmito pravidlami: po prvé, projekt pomoci musí spĺňať kritériá celkového hodnotenia ustanovené v Usmerneniach pre vnútroštátnu regionálnu pomoc; po druhé, oprávnené výdavky, ako sa definujú v oddiele 26A.11 ods. 3, prevyšujúce sumu, ktorú určí dozorný orgán v čase vypracovania zoznamu odvetví, nebudú oprávnené na investičnú pomoc s výnimkou prípadov uvedených v oddiele 26A.5 ods. 7.

                     (7)

                     Odchylne od bodu 6 v oddiele 26A.5. môže dozorný orgán schváliť investičnú pomoc pre odvetvia uvedené v zozname odvetví na základe intenzít pomoci stanovených v oddiele 26A.3. tohto rámca za predpokladu, že príslušný štát EZVO preukáže, že hoci dané odvetvie zaznamenáva pokles, trh s príslušným výrobkom rýchlo rastie (16).

               26A.6.   MONITOROVANIE EX POST

                     (1)

                     Pri vypracúvaní tohto rámca sa dozorný orgán pokúsil zabezpečiť, aby bol podľa možnosti jasný, jednoznačný, predvídateľný a účinný a aby bolo s ním súvisiace administratívne zaťaženie čo najmenšie.

                     (2)

                     S cieľom zabezpečiť transparentnosť a účinné monitorovanie je vhodné zaviesť štandardný formát, ktorým by štáty EZVO poskytovali dozornému orgánu prehľad informácií na formulári ustanovenom v prílohe A vždy, keď sa podľa tohto rámca poskytne pomoc pre investície nad 50 miliónov EUR. Pri implementácii pomoci spadajúcej do tohto rámca musia štáty EZVO doručiť dozornému orgánu takýto prehľad informácií do 20 dní od poskytnutia pomoci príslušným orgánom.

                     (3)

                     Štáty EZVO musia uchovávať podrobné záznamy o poskytovaní individuálnej pomoci spadajúcej do tohto rámca. Tieto záznamy musia obsahovať všetky informácie potrebné nato, aby sa stanovilo, či sa dodržala maximálna intenzita pomoci určená podľa tohto rámca. Štáty EZVO musia záznam o individuálnej pomoci uchovávať 10 rokov odo dňa, keď bola poskytnutá. Príslušný štát EZVO musí na základe písomnej žiadosti poskytnúť dozornému orgánu v lehote 20 pracovných dní alebo v dlhšej lehote, ktorá môže byť určená v žiadosti, všetky informácie, ktoré dozorný orgán považuje za potrebné na posúdenie toho, či boli splnené ustanovenia tohto rámca.

               26A.7.   ÚČINNOSŤ TOHTO RÁMCA

                     (1)

                     Tento rámec sa bude uplatňovať počas obdobia, ktoré sa končí 31. decembra 2009. Dozorný orgán vyhodnotí tento rámec pred 31. decembrom 2009. Dozorný orgán môže pred 31. decembrom 2009 zmeniť a doplniť tento rámec na základe dôležitých úvah týkajúcich sa politiky hospodárskej súťaže, alebo s cieľom zohľadniť iné politiky EHP alebo medzinárodné záväzky. Táto revízia však neovplyvní zákaz investičnej pomoci oceliarskemu priemyslu.

                     (2)

                     Pokiaľ ide o oceliarstvo, ako sa definuje v prílohe B, ustanovenia tohto rámca sa budú uplatňovať od 1. januára 2003. Existujúce osobitné odvetvové pravidlá pre určité odvetvia oceliarstva, na ktoré sa nevzťahovala Zmluva o ESUO (17), sa od tohto dátumu prestanú uplatňovať. Pokiaľ ide o automobilový priemysel, ako sa definuje v prílohe C, a priemysel syntetických vlákien, ako sa definuje v prílohe D, ustanovenia tohto rámca sa budú uplatňovať od 1. januára 2003. Oznámenia, ktoré dozorný orgán zaeviduje pre automobilový priemysel a priemysel syntetických vlákien pred 1. januárom 2003, sa však budú posudzovať v zmysle kritérií platných v čase oznámenia.

                     (3)

                     Pokiaľ ide o iné odvetvia ako sú tie, ktoré sú uvedené v oddiele 26A.7 ods. 2, ustanovenia tohto rámca sa budú uplatňovať od 1. januára 2004. Predchádzajúci multisektorový rámec zostáva uplatniteľný do 31. decembra 2003. Oznámenia, ktoré dozorný orgán zaeviduje pred 1. januárom 2004, sa však budú posudzovať v zmysle kritérií platných v čase oznámenia.

                     (4)

                     Dozorný orgán posúdi zlučiteľnosť investičnej pomoci poskytnutej bez jeho schválenia s Dohodou o EHP:

                                 (a)

                                 na základe kritérií uvedených v tomto rámci, ak bola pomoc poskytnutá:

                                             —

                                             1. januára 2003 alebo po tomto dátume, pokiaľ ide o oceliarstvo,

                                             —

                                             1. januára 2003 alebo po tomto dátume, pokiaľ ide o investičnú pomoc automobilovému priemyslu a priemyslu syntetických vlákien,

                                             —

                                             1. januára 2004 alebo po tomto dátume, pokiaľ ide o investičnú pomoc všetkým ostatným odvetviam, na ktoré sa vzťahuje tento rámec;

                                 (b)

                                 na základe kritérií platných v čase poskytnutia pomoci, vo všetkých ostatných prípadoch.

               26A.8.   PRECHODNÉ USTANOVENIA

                     (1)

                     Do dňa uplatniteľnosti zoznamu odvetví, ktorý sa uvádza v oddiele 26A.5 ods. 4:

                                 (a)

                                 sa maximálna intenzita pomoci pre regionálnu investičnú pomoc automobilovému priemyslu, ako sa definuje v prílohe C, poskytnutej podľa schváleného systému pre projekty, ktorých oprávnené výdavky sú nad 50 miliónov EUR alebo výška pomoci prekračuje 5 miliónov EUR vyjadrená ekvivalentom hrubej hotovostnej finančnej pomoci, bude rovnať 30 % zodpovedajúceho stropu regionálnej pomoci (18);

                                 (b)

                                 žiadne výdavky súvisiace s investičnými projektmi v priemysle syntetických vlákien, ako sa definuje v prílohe D, nie sú oprávnené na investičnú pomoc.

                     (2)

                     Pred dátumom uplatniteľnosti zoznamu odvetví, ktorý sa uvádza v oddiele 26A.5 ods. 4, dozorný orgán rozhodne, či a v akom rozsahu sa automobilový priemysel, ako sa definuje v prílohe C, a priemysel syntetických vlákien, ako sa definuje v prílohe D, musí vylúčiť zo zoznamu odvetví.

                     (3)

                     Pokiaľ ide o priemysel výstavby lodí, existujúce pravidlá podľa rozhodnutia č. 12/99 Spoločného výboru EHP budú účinné do 31. decembra 2003. Pred týmto dátumom dozorný orgán posúdi, či sa má na pomoc pre priemysel výstavby lodí vzťahovať tento rámec a či sa má začleniť do zoznamu odvetví.

               26A.9.   PRÍSLUŠNÉ OPATRENIA

                     (1)

                     Dozorný orgán navrhne príslušné opatrenia v zmysle článku 1 ods. 1 protokolu 3 k dohode o dozore a súde s cieľom zabezpečiť implementáciu pravidiel stanovených v tomto rámci. Tieto pravidlá sa budú týkať:

                                 (a)

                                 úpravy existujúcich máp regionálnej pomoci prispôsobením:

                                             —

                                             súčasných stropov regionálnej pomoci od 1. januára 2003 intenzitám pomoci vyplývajúcim z pravidiel stanovených v oddiele 26A.4 tohto rámca,

                                             —

                                             súčasných stropov regionálnej pomoci od 1. januára 2003 intenzitám pomoci vyplývajúcim z pravidiel stanovených v oddiele 26A.8.;

                                             —

                                             súčasných stropov regionálnej pomoci od 1. januára 2004 intenzitám pomoci vyplývajúcim z pravidiel stanovených v oddiele 26A.3,

                                 (b)

                                 úpravy všetkých existujúcich systémov regionálnej pomoci, ako sa definujú v Usmerneniach pre vnútroštátnu regionálnu pomoc, vrátane tých, ktoré sú na základe nariadenia o skupinovej výnimke vyňaté z oznamovacej povinnosti, aby zabezpečovali, že pri poskytovaní regionálnej investičnej pomoci sa:

                                             (i)

                                             dodržia stropy regionálnej pomoci stanovené v mapách regionálnej pomoci a od 1. januára 2004 upravené v súlade s písmenom a), pokiaľ ide o iné odvetvia než tie, ktoré sú uvedené v oddiele 26A.7 ods. 2;

                                             (ii)

                                             zabezpečí individuálne oznamovanie regionálnej investičnej pomoci v prípadoch, keď je pomoc vyššia ako maximálna prípustná pomoc, ktorú môže od 1. januára 2004 dostať investícia 100 miliónov EUR, podľa stupnice uvedenej v oddiele 26A.3 ods. 1 tohto rámca;

                                             (iii)

                                             od 1. januára 2003 vylúči z rozsahu ich pôsobnosti pomoc pre oceliarsky priemysel;

                                             (iv)

                                             od 1. januára 2003 a až dovtedy, kým nenadobudne účinnosť zoznam odvetví, vylúči z rozsahu ich pôsobnosti pomoc pre priemysel syntetických vlákien;

                                             (v)

                                             od 1. januára 2003 a až dovtedy, kým nenadobudne účinnosť zoznam odvetví, sa obmedzí regionálna investičná pomoc v automobilovom priemysle, ako sa definuje v prílohe C, pre projekty buď s oprávnenými výdavkami nad 50 miliónov EUR, alebo s výškou pomoci nad 5 miliónov EUR vyjadrenou v ekvivalente hrubej hotovostnej finančnej pomoci, na 30 % zodpovedajúceho stropu regionálnej pomoci;

                                 c)

                                 zaistí, že formuláre, o ktorých sa hovorí v oddiele 26A.6 ods. 2, sa doručia dozornému orgánu ku dňu, keď nadobudne účinnosť tento rámec;

                                 d)

                                 zaistí, že záznamy, o ktorých sa hovorí v oddiele 26A.6 ods. 2 a v oddiele 26A.10 sa budú uchovávať odo dňa nadobudnutia účinnosti tohto rámca;

                                 e)

                                 do 31. decembra 2003 zaistí súlad s pravidlami predchádzajúceho Multisektorového rámca regionálnej pomoci pre veľké investičné projekty, najmä s oznamovacou povinnosťou, ktorá je v ňom ustanovená.

                     (2)

                     Potrebné zmeny a doplnenia musia štáty EZVO uskutočniť v lehote do 31. decembra 2003 s výnimkou opatrení týkajúcich sa oceliarstva, pre ktoré sa musia zmeny a doplnenia uskutočniť s účinnosťou od 1. januára 2003, a opatrení týkajúcich sa priemyslu syntetických vlákien a automobilového priemyslu, pre ktoré sa musia zmeny a doplnenia uskutočniť s účinnosťou od 1. januára 2003. Štáty EZVO sa vyzývajú, aby vyjadrili svoj výslovný súhlas s navrhovanými príslušnými opatreniami do 20 pracovných dní od prijatia listu, ktorým sa im oznamujú. Ak dozorný orgán nedostane odpoveď, bude predpokladať, že daný štát EZVO s navrhovanými opatreniami nesúhlasí.

               26A.10.   OZNAMOVACIA POVINNOSŤ

                     (1)

                     Štáty EZVO sa vyzývajú, aby na oznamovanie návrhov pomoci podľa tohto rámca používali oznamovací formulár (príloha E) pripojený k tomuto rámcu.

               26A.11.   VYMEDZENIE POUŽITÝCH POJMOV

                     (1)

                     V tomto rámci sa používajú tieto vymedzenia pojmov:

               Investičný projekt

                     (2)

                     ‚Investičný projekt’ znamená počiatočnú investíciu v zmysle oddielu 25.4 Usmernení pre regionálnu pomoc. Investičný projekt by sa nemal umelo deliť na podprojekty s cieľom obísť ustanovenia tohto rámca. Na účely tohto rámca investičný projekt zahŕňa všetky fixné investície na mieste výroby, ktoré uskutoční jeden alebo viac podnikov počas 3 rokov. Na účely tohto rámca je miesto výroby ekonomicky nedeliteľný súbor fixných kapitálových jednotiek plniacich presnú technickú funkciu a spojených fyzickou alebo funkčnou väzbou, ktoré majú jasne identifikované ciele, ako je výroba definovaného produktu. Ak sa z rovnakej suroviny vyrábajú dva alebo viac výrobkov, výrobné jednotky týchto výrobkov sa považujú za jedno výrobné miesto.

               Oprávnené výdavky

                     (3)

                     ‚Oprávnené výdavky’ sa určia v súlade s pravidlami stanovenými na tento účel v Usmerneniach pre vnútroštátnu regionálnu pomoc.

               Strop regionálnej pomoci

                     (4)

                     ‚Strop regionálnej pomoci’ sa vzťahuje na maximálnu intenzitu pomoci povolenú pre veľké spoločnosti v príslušnej podporovanej oblasti v čase poskytnutia pomoci.
                     Maximálne intenzity pomoci sa určujú v súlade s Usmerneniami pre vnútroštátnu regionálnu pomoc na základe mapy regionálnej pomoci schválenej dozorným orgánom.

               Príslušný výrobok

                     (5)

                     ‚Príslušný výrobok’ znamená výrobok, s ktorým sa počíta v investičnom projekte, a podľa potreby výrobky, ktoré za jeho náhrady považuje buď spotrebiteľ (z dôvodu vlastností, ceny alebo predpokladaného spôsobu použitia týchto výrobkov), alebo výrobca (na základe flexibility výrobných zariadení). Ak sa projekt týka medziproduktu a podstatná časť výroby sa nepredáva na trhu, dotknutý výrobok môže zahŕňať nadväzujúce výrobky.

               Zjavná spotreba

                     (6)

                     ‚Zjavná spotreba’ príslušného výrobku je výroba plus dovozy mínus vývozy.

                     (7)

                     Ak dozorný orgán stanoví v súlade s týmto rámcom priemerný ročný rast zjavnej spotreby príslušného výrobku, podľa potreby zváži akúkoľvek podstatnú zmenu tohto trendu.

                     (8)

                     Ak sa investičný projekt týka odvetvia služieb a s cieľom určiť veľkosť a vývoj trhu, dozorný orgán použije namiesto zjavnej spotreby obrat príslušných služieb na základe segmentácie trhu všeobecne prijatej pre príslušné služby, pre ktoré sú ľahko dostupné štatistické údaje.

            PRÍLOHA A K MULTISEKTOROVÉMU RÁMCU
            FORMULÁR NA MONITOROVANIE EX POST

                        —

                        Názov systému (alebo uveďte, či ide o pomoc ‚ad hoc’)

                        —

                        Verejnoprávny subjekt poskytujúci pomoc

                        —

                        Ak je právnym základom systém pomoci schválený dozorným orgánom, uveďte dátum schválenia a referenčné číslo prípadu štátnej pomoci

                        —

                        Uveďte región a obec

                        —

                        Uveďte názov spoločnosti, či ide o MSP alebo o veľkú spoločnosť a v relevantných prípadoch názov materských spoločností

                        —

                        Uveďte druh projektu a či ide o nový podnik alebo o rozširovanie kapacity alebo iné

                        —

                        Uveďte celkové náklady a oprávnené náklady kapitálových výdavkov, ktoré sa majú investovať počas trvania projektu

                        —

                        Nominálna hodnota podpory a jej ekvivalenty hrubej a čistej hotovostnej finančnej pomoci

                        —

                        Uveďte podmienky vyplatenia navrhovanej pomoci, ak existujú

                        —

                        Príslušné výrobky alebo služby a ich nomenklatúra PRODCOM alebo nomenklatúra CPA pri projektoch v odvetví služieb

            PRÍLOHA B K MULTISEKTOROVÉMU RÁMCU
            VYMEDZENIE POJMU OCELIARSKY PRIEMYSEL NA ÚČELY MULTISEKTOROVÉHO RÁMCA
            Oceliarsky priemysel sa na účely multisektorového rámca skladá z podnikov zaoberajúcich sa výrobou nasledujúcich výrobkov z ocele:

                        Výrobok

                        Kód kombinovanej nomenklatúry (19)

                        Surové železo

                        7201

                        Ferozliatiny

                        7202 11 20; 7202 11 80; 7202 99 11

                        Výrobky zo železa získané priamou redukciou železnej rudy a iné hubovité výrobky zo železa

                        7203

                        Železo a nelegovaná oceľ

                        7206

                        Polotovary zo železa a nelegovanej ocele

                        7207 11 11; 7207 11 14; 7207 11 16; 7207 12 10; 7207 19 11; 7207 19 14; 7207 19 16; 7207 19 31; 7207 20 11; 7207 20 15; 7207 20 17; 7207 20 32; 7207 20 51; 7207 20 55; 7207 20 57; 7207 20 71

                        Ploché valcované výrobky zo železa a nelegovanej ocele

                        7208 10 00; 7208 25 00; 7208 26 00; 7208 27 00; 7208 36 00; 7208 37; 7208 38; 7208 39; 7208 40; 7208 51; 7208 52; 7208 53; 7208 54; 7208 90 10; 7209 15 00; 7209 16; 7209 17; 7209 18; 7209 25 00; 7209 26; 7209 27; 7209 28; 7209 90 10; 7210 11 10; 7210 12 11; 7210 12 19; 7210 20 10; 7210 30 10; 7210 41 10; 7210 49 10; 7210 50 10; 7210 61 10; 7210 69 10; 7210 70 31; 7210 70 39; 7210 90 31; 7210 90 33; 7210 90 38; 7211 13 00; 7211 14; 7211 19; 7211 23 10; 7211 23 51; 7211 29 20; 7211 90 11; 7212 10 10; 7212 10 91; 7212 20 11; 7212 30 11; 7212 40 10; 7212 40 91; 7212 50 31; 7212 50 51; 7212 60 11; 7212 60 91

                        Tyče a prúty, valcované za tepla, navinuté do nepravidelných cievok zo železa alebo nelegovanej ocele

                        7213 10 00; 7213 20 00; 7213 91; 7213 99

                        Ostatné tyče a prúty alebo železo a nelegovaná oceľ

                        7214 20 00; 7214 30 00; 7214 91; 7214 99; 7215 90 10

                        Uholníky, tvarovky a profily zo železa alebo nelegovanej ocele

                        7216 10 00; 7216 21 00; 7216 22 00; 7216 31; 7216 32; 7216 33; 7216 40; 7216 50; 7216 99 10

                        Nehrdzavejúca oceľ

                        7218 10 00; 7218 91 11; 7218 91 19; 7218 99 11; 7218 99 20

                        Ploché valcované výrobky z nehrdzavejúcej ocele

                        7219 11 00; 7219 12; 7219 13; 7219 14; 7219 21; 7219 22; 7219 23 00; 7219 24 00; 7219 31 00; 7219 32; 7219 33; 7219 34; 7219 35; 7219 90 10; 7220 11 00; 7220 12 00; 7220 20 10; 7220 90 11; 7220 90 31

                        Tyče a prúty z nehrdzavejúcej ocele

                        7221 00; 7222 11; 7222 19; 7222 30 10; 7222 40 10; 7222 40 30

                        Ploché valcované výrobky z ostatnej legovanej ocele

                        7225 11 00; 7225 19; 7225 20 20; 7225 30 00; 7225 40; 7225 50 00; 7225 91 10; 7225 92 10; 7225 99 10; 7226 11 10; 7226 19 10; 7226 19 30; 7226 20 20; 7226 91; 7226 92 10; 7226 93 20; 7226 94 20; 7226 99 20

                        Tyče a prúty z ostatnej legovanej ocele

                        7224 10 00; 7224 90 01; 7224 90 05; 7224 90 08; 7224 90 15; 7224 90 31; 7224 90 39; 7227 10 00; 7227 20 00; 7227 90; 7228 10 10; 7228 10 30; 7228 20 11; 7228 20 19; 7228 20 30; 7228 30 20; 7228 30 41; 7228 30 49; 7228 30 61; 7228 30 69; 7228 30 70; 7228 30 89; 7228 60 10; 7228 70 10; 7228 70 31; 7228 80

                        Štetovnice

                        7301 10 00

                        Koľajnice a priečne podvaly

                        7302 10 31; 7302 10 39; 7302 10 90; 7302 20 00; 7302 40 10; 7302 10 20

                        Bezšvové rúry, potrubia a duté profily

                        7303; 7304

                        Zvárané rúry a potrubia zo železa alebo z ocele, ktorých vonkajší priemer je väčší ako 406,4 mm

                        7305

            PRÍLOHA C K MULTISEKTOROVÉMU RÁMCU
            VYMEDZENIE POJMU AUTOMOBILOVÝ PRIEMYSEL NA ÚČELY MULTISEKTOROVÉHO RÁMCA
            ‚Automobilový priemysel’ znamená vývoj, výrobu a montáž ‚motorových vozidiel’, ‚motorov’ pre motorové vozidlá a ‚modulov alebo podsystémov’ pre takéto motorové vozidlá alebo motory, a to priamo výrobcom, alebo ‚priamym dodávateľom súčiastok’, v druhom prípade iba v súvislosti s ‚celkovým projektom’.

                        (a)

                           Motorové vozidlá

                        Pojem ‚motorové vozidlá’ znamená osobné automobily, dodávky, nákladné automobily, cestné traktory, autobusy a iné úžitkové vozidlá. Nepatria sem pretekárske automobily, terénne automobily (napríklad vozidlá určené na používanie na snehu alebo na prepravu osôb na golfových ihriskách), motocykle, ťahače, poľnohospodárske a lesné traktory, obytné automobily a prívesy, vozidlá osobitného určenia (napríklad hasičské vozidlá, mobilné dielne), zberné vozidlá na odpad, pracovné vozíky (napríklad vidlicové stohovacie vozíky, zdvižné obkročné vozíky a plošinové vozíky) a vojenské vozidlá používané na vojenské účely.

                        (b)

                           Motory pre motorové vozidlá

                        Pojem ‚motory pre motorové vozidlá’ znamená vznetové a zážihové motory, ako aj elektromotory, turbínové, plynové, hybridné a iné motory pre motorové vozidlá.

                        (c)

                           Moduly a podsystémy

                        ‚Modul’ alebo ‚podsystém’ znamená zostavu základných súčastí určených pre motorové vozidlo alebo motor, ktorý je vyrobený, zostavený alebo montovaný priamym dodávateľom a dodaný prostredníctvom počítačového systému objednávania alebo systémom just-in-time. K týmto modulom a podsystémom by sa mali zaradiť aj logistické zásobovacie a skladovacie systémy a kompletné poddodávateľské operácie, ktoré sú súčasťou výrobného reťazca, ako je farbenie montážnych podskupín.

                        (d)

                           Priami dodávatelia súčiastok

                        ‚Priamy dodávateľ súčiastok’ znamená nezávislého alebo závislého dodávateľa výrobcu, ktorý má spoluzodpovednosť za návrh a vývoj (12) a ktorý vyrába, montuje alebo dodáva podsystémy alebo moduly pre výrobcu vozidiel v štádiu výroby alebo montáže. Takíto dodávatelia sú ako priemyselní partneri často viazaní s výrobcom zmluvou, ktorej trvanie sa rovná životnosti modelu (napríklad dovtedy, kým sa model neprepracuje. Priamy dodávateľ súčiastok môže dodávať aj služby, najmä logistické služby ako je riadenie zásobovacieho strediska.

                        (e)

                           Celkový projekt

                        Výrobca môže integrovať na tom istom mieste investície alebo v jednom alebo viacerých priemyselných parkoch, ktoré sú z geografického hľadiska dostatočne blízko seba (13), jeden alebo viacero projektov priamych dodávateľov súčiastok na dodávanie modulov alebo podsystémov pre vyrábané vozidlá alebo motory. ‚Celkový projekt’ znamená projekt, v ktorom sa spájajú takéto projekty. Celkový projekt trvá počas trvania investičného projektu výrobcu vozidiel. Investícia priameho dodávateľa súčiastok sa integruje do definície celkového projektu, ak je aspoň polovica produkcie vyplývajúca z investície určená pre príslušného výrobcu a pre daný závod.

            PRÍLOHA D K MULTISEKTOROVÉMU RÁMCU
            VYMEDZENIE POJMU PRIEMYSEL SYNTETICKÝCH VLÁKIEN NA ÚČELY MULTISEKTOROVÉHO RÁMCA
            Priemysel syntetických vlákien sa na účely multisektorového rámca definuje ako

                        —

                        pretláčanie/tvarovanie všetkých generických druhov vlákna a priadze na báze polyesteru, polyamidu, akrylu alebo polypropylénu bez ohľadu na ich konečné použitie,
                        alebo

                        —

                        polymerizácia (vrátane polykondenzácie), keď je integrovaná s pretláčaním v zmysle použitých strojových zariadení,
                        alebo

                        —

                        akýkoľvek pomocný proces súvisiaci so súčasnou inštaláciou pretláčacej/tvarovacej kapacity perspektívnym príjemcom alebo inou spoločnosťou v skupine, ku ktorej patrí, a ktorý je bežne v rámci konkrétnej príslušnej podnikateľskej činnosti s touto kapacitou integrovaný, pokiaľ ide o použité strojové zariadenie.

            PRÍLOHA E K MULTISEKTOROVÉMU RÁMCU
            OZNAMOVACÍ FORMULÁR (20)

            ODDIEL 1 – ŠTÁT EZVO
            Informácie o oznamujúcom orgáne verejnej moci:
            1.1.2.   Názov a adresa oznamujúceho orgánu:
            1.1.3.   Meno, telefón, fax a e-mailová adresa a funkcia kontaktnej osoby (osôb) v prípade ďalších informácií:
            Informácie o kontaktnej osobe na stálom zastúpení:
            1.2.1.   Meno, telefón, fax a e-mailová adresa a funkcia kontaktnej osoby v prípade ďalších informácií:
            ODDIEL 2 – PRÍJEMCA POMOCI
            Štruktúra spoločnosti alebo spoločností investujúcich do projektu:
            2.1.1.   Totožnosť príjemcu pomoci:
            2.1.2.   Ak je právna forma príjemcu pomoci iná ako právna forma podniku alebo podnikov, ktoré projekt financujú alebo prijímajú pomoc, opíšte aj tieto rozdiely:
            2.1.3.   Označte materskú skupinu príjemcu pomoci, opíšte štruktúru skupiny a vlastnícku štruktúru každej materskej spoločnosti:
            Pre každú spoločnosť alebo spoločnosti investujúce do projektu uveďte tieto údaje za posledné tri finančné roky:
            2.2.1.   Celosvetový obrat, obrat v rámci EHP, obrat v príslušnom štáte EZVO:
            2.2.2.   Zisk po zdanení a peňažný tok (na konsolidovanom základe):
            2.2.3.   Celosvetová zamestnanosť, zamestnanosť na úrovni EHP a v príslušnom štáte EZVO:
            2.2.4.   Rozpis predaja podľa trhov v príslušnom členskom štáte, vo zvyšnej časti EHP a mimo EHP:
            2.2.5.   Auditované finančné uzávierky a výročné správy za posledné tri roky:
            Ak sa investícia uskutočňuje v existujúcej priemyselnej lokalite, uveďte tieto údaje o danom subjekte za posledné tri roky:
            2.3.1.   Celkový obrat:
            2.3.2.   Zisk po zdanení a peňažný tok:
            2.3.3.   Zamestnanosť:
            2.3.4.   Rozpis predaja podľa trhov: v príslušnom štáte EZVO, vo zvyšnej časti EHP a mimo EHP:
            ODDIEL 3 – POSKYTOVANIE ŠTÁTNEJ POMOCI
            Pre každé opatrenie navrhovanej štátnej pomoci uveďte:
            Podrobné údaje:
            3.1.1.   Názov systému (alebo uveďte, či ide o pomoc ‚ad hoc’):
            3.1.2.   Právny základ (zákon, vyhláška atď.):
            3.1.3.   Verejnoprávny subjekt poskytujúci pomoc:
            3.1.4.   Ak je právnym základom systém pomoci schválený dozorným orgánom, uveďte dátum schválenia a referenčné číslo prípadu štátnej pomoci:
            Forma navrhovanej pomoci:
            3.2.1.   Je navrhovaná pomoc finančná pomoc, dotácia na úroky, zníženie príspevkov na sociálne zabezpečenie, daňový úver (úľava), majetková účasť, zníženie alebo odpísanie úrokov, zvýhodnená pôžička, odloženie dane, suma, na ktorú sa vzťahuje systém záruk atď.?:
            3.2.2.   Uveďte podmienky vyplatenia navrhovanej pomoci:
            Výška navrhovanej pomoci:
            3.3.1.   Nominálna hodnota podpory a jej ekvivalenty hrubej a čistej hotovostnej finančnej pomoci:
            3.3.2.   Podlieha opatrenie pomoci dani z príjmu právnických osôb (alebo priamemu zdaneniu)? Ak iba čiastočne, v akom rozsahu?:
            3.3.3.   Uveďte úplný časový plán platieb navrhovanej pomoci. Pre každé opatrenie navrhovanej štátnej pomoci uveďte:
            Charakteristiku opatrení pomoci:
            3.4.1.   Je niektoré z celkového balíka opatrení pomoci zatiaľ nespresnené? Ak áno, spresnite ho:
            3.4.2.   Uveďte, ktoré z uvedených opatrení nie je štátnou pomocou a z akého dôvodu(-ov)?:
            3.5.   Žiada sa pre ten istý projekt ďalšia podpora od iných európskych alebo medzinárodných finančných inštitúcií? Ak áno, o aké sumy ide?:
            Súhrnné posúdenie opatrení pomoci:
            3.6.1.   Odhadovaný ekvivalent hrubej hotovostnej finančnej pomoci (pred zdanením) kombinovaných opatrení pomoci:
            3.6.2.   Odhadovaný ekvivalent čistej hotovostnej finančnej pomoci (po zdanení) kombinovaných opatrení pomoci:
            ODDIEL 4 – PODPOROVANÝ PROJEKT
            Miesto realizácie projektu:
            4.1.1.   Spresnite región a obec, ako aj adresu:
            Trvanie projektu:
            4.2.1.   Spresnite dátum začatia investičného projektu, ako aj ukončenia investície:
            4.2.2.   Spresnite plánovaný dátum spustenia novej výroby a rok, v ktorom sa môže dosiahnuť plná výroba:
            Opis projektu:
            4.3.1.   Uveďte druh projektu a či ide o nový podnik alebo o rozširovanie kapacity alebo iné:
            4.3.2.   Uveďte stručný všeobecný opis projektu:
            Rozpis nákladov na projekt:
            4.4.1.   Uveďte celkové náklady na kapitálové výdavky, ktoré sa majú investovať a odpísať počas trvania projektu:
            4.4.2.   Uveďte podrobný rozpis kapitálových a nekapitálových (2) výdavkov spojených s investičným projektom:
            Financovanie celkových nákladov na projekt:
            4.5.1.   Uveďte financovanie celkových nákladov na investičný projekt:
            ODDIEL 5 – CHARAKTERISTIKA VÝROBKU A TRHU
            Charakteristika výrobku(-ov) plánovaného(-ých) v rámci projektu:
            5.1.1.   Spresnite výrobok(-ky), ktorý(-é) sa bude(-ú) vyrábať v podporovanom zariadení po ukončení investície a príslušné (pod)odvetvie(-ia), do ktorého(-ých) výrobok(-ky) patrí(-ia) (uveďte kód PRODCOM alebo pre projekty v odvetví služieb nomenklatúry CPA):
            5.1.2.   Aký(-é) výrobok(-ky) nahradí(-ia)? Ak sa výrobky, ktoré nahradí, nevyrábajú na tom istom mieste, uveďte, kde sa v súčasnosti vyrábajú:
            5.1.3.   Aký(-é) iný(-é) výrobok(-ky) sa môže(-u) vyrábať na tých istých nových zariadeniach s nízkymi dodatočnými nákladmi alebo bez dodatočných nákladov?:
            Údaje o kapacite:
            5.2.1.   Vyčíslite dosah projektu na realizovateľnú celkovú kapacitu príjemcu pomoci v rámci EHP (vrátane na úrovni skupiny) pre každý(-é) príslušný(-é) výrobok(-ky) (v jednotkách za rok v roku predchádzajúcom začatie investičného projektu a pri ukončení projektu):
            5.2.2.   Uveďte odhadovanú celkovú kapacitu výrobcov v rámci EHP pre každý príslušný výrobok:
            Údaje o trhu:
            5.3.1   Za posledných šesť finančných rokov uveďte jednotlivo za každý rok údaje o zjavnej spotrebe príslušného(-ých) výrobku(-ov). Pre ilustráciu odpovede pripojte štatistiku vypracovanú inými zdrojmi, ak je k dispozícii:
            5.3.2.   Uveďte predpokladaný vývoj zjavnej spotreby príslušného(-ých) výrobku(-ov) na tri nasledujúce finančné roky. Pre ilustráciu odpovede pripojte štatistiku vypracovanú inými zdrojmi, ak je k dispozícii:
            5.3.3.   Vykazuje príslušný trh pokles a z akého dôvodu?:
            5.3.4.   Odhad podielov na trhu (hodnotu) príjemcu pomoci alebo skupiny, ku ktorej príjemca patrí v roku predchádzajúcom začatie investičného projektu a pri ukončení projektu:
         “

         (1)  Ú. v. ES L 111, 29.4.1999 a v dodatku EHP č. 18 z toho istého dňa.

         (2)  Pozri kapitolu 25 týchto usmernení.

         (3)  Pozri kapitolu 16 týchto usmernení.

         (4)  Pozri kapitolu 14 týchto usmernení.

         (5)  Pozri kapitolu 15 týchto usmernení.

         (6)  Podľa Usmernení o vnútroštátnej regionálnej pomoci oprávnené výdavky pri regionálnej investičnej pomoci definujú buď pravidlá ustanovené v odsekoch 8 – 12 v oddiele 25.4 (možnosť 1), alebo pravidlá ustanovené v odseku 24 v oddiele 25.4 (možnosť 2). V súlade s odsekom 30 v oddiele 25.4 Usmernení o vnútroštátnej regionálnej pomoci, sa pomoc vypočítaná podľa možnosti 1 (‚investičná pomoc’) môže skombinovať s pomocou vypočítanou podľa možnosti 2 (‚pomoc na vytvorenie pracovných miest’) za predpokladu, že kombinovaná výška pomoci nepresahuje strop regionálnej pomoci vynásobený vyššou z dvoch možností oprávnených výdavkov. V súlade s týmto pravidlom a na účely tohto rámca sa oprávnené výdavky konkrétneho investičného projektu definujú podľa tej možnosti, ktorá dáva vyšší výsledok. Výška oprávnených výdavkov sa určí takým spôsobom, aby nepresiahla vyššiu sumu investícií vypočítanú z vyššieho výsledku metódou vytvárania pracovných miest a metódou počiatočných investícií, podľa stropu intenzity stanoveného pre región.

         (7)  V nasledujúcej tabuľke sa podrobnejšie uvádza intenzita pomoci, ktorá by bola prípustná podľa stupnice zníženia pre konkrétne sumy oprávnených výdavkov a konkrétne regionálne stropy.

                  Oprávnené výdavky

                  Strop regionálnej pomoci

                  15 %

                  20 %

                  25 %

                  30 %

                  35 %

                  40 %

                  50 miliónov EUR

                  15,00 %

                  20,00 %

                  25,00 %

                  30,00 %

                  35,00 %

                  40,00 %

                  100 miliónov EUR

                  11,25 %

                  15,00 %

                  18,75 %

                  22,50 %

                  26,25 %

                  30,00 %

                  200 miliónov EUR

                  8,18 %

                  10,90 %

                  13,63 %

                  16,35 %

                  19,08 %

                  21,80 %

                  500 miliónov EUR

                  6,33 %

                  8,44 %

                  10,55 %

                  12,66 %

                  14,77 %

                  16,88 %

         (8)  Návrhy na pridelenie pomoci ad hoc sa musia v každom prípade oznámiť a hodnotia sa na základe pravidiel ustanovených v oddiele 26.3 rámca a v súlade s celkovými kritériami hodnotenia stanovenými v Usmerneniach pre vnútroštátnu regionálnu pomoc.

         (9)  Ak niektorý štát EZVO preukáže, že príjemca pomoci vytvára prostredníctvom inovácií nový trh s výrobkom, nie je potrebné uskutočniť testy stanovené v písm. a) a b) a pomoc bude oprávnená podľa stupnice v odseku 1 v oddiele 26.A.3.

         (10)  Nariadenie Rady (EHS) č. 3924/91 z 19. decembra 1991 o zavedení štatistických zisťovaní týkajúcich sa priemyselnej výroby Spoločenstva (Ú. v. ES L 374, 31.12.1991, s. 1). Nariadenie bolo rozhodnutím spoločného výboru č. 7/94 začlenené do Dohody o EHP (príloha XXI).

         (11)  Zahŕňa oceliarske odvetvia, na ktoré sa predtým vzťahovala Zmluva o ESUO, ako aj pododvetvia výroby bezšvových rúr a veľkorozmerových zváraných rúr, na ktoré sa nevzťahovala Zmluva o ESUO, ale ktoré sú súčasťou integrovaného výrobného procesu a majú podobné vlastnosti ako oceliarstvo, na ktoré sa Zmluva o ESUO vzťahovala.

         (12)  Na pomoc pre výstavbu lodí sa vzťahuje nariadenie Rady (ES) č. 1540/98 ustanovujúce nové pravidlá pomoci pre stavbu lodí, upravené na účely Dohody o EHP rozhodnutím č. 12/99 Spoločného výboru EHP, ďalej len nariadenie o výstavbe lodí (pozri aj kapitolu 31 Usmernení o štátnej pomoci).

         (13)  Nariadenie Rady (EHS) č. 3696/93 z 29. októbra 1993 o zavedení štatistickej klasifikácie výrobkov podľa činnosti (CPA) v Európskom hospodárskom priestore (Ú. v. ES L 342, 31.12.1993, s. 1), naposledy zmenené a doplnené nariadením Komisie (ES) č. 204/2002 (Ú. v. ES L 36, 6.2.2002, s. 1). Nariadenie Rady (EHS) č. 3924/91 z 19. decembra 1991 o zavedení zisťovaní o priemyselnej výrobe Spoločenstva (Ú. v. ES L 374, 31.12.1991, s. 1). Nariadenie (EHS) č. 3696/93 bolo rozhodnutím č. 7/94 spoločného výboru začlenené do Dohody o EHP (príloha XXI).

         (14)  Závažný predpoklad poklesu odvetvia môže vyplývať zo zápornej priemernej miery rastu zjavnej spotreby v EHP v posledných piatich rokoch.

         (15)  Táto suma sa môže v zásade stanoviť na 25 miliónov EUR, ale môže sa v jednotlivých odvetviach líšiť.

         (16)  Trh s príslušným výrobkom sa považuje za rýchlo rastúci, ak zjavná spotreba v posledných piatich rokoch na príslušnej úrovni klasifikácie PRODCOM v EHP, alebo ak tieto informácie nie sú dostupné, na základe inej segmentácie trhu všeobecne prijatej prepríslušné výrobky, ktorej štatistické údaje sú ľahko dostupné, narastá, pričom miera rastu sa rovná priemernému rastu HDP v EHP alebo je vyššia.

         (17)  Pozri kapitolu 24 týchto usmernení.

         (18)  Návrhy na pridelenie pomoci ad hoc sa musia v každom prípade oznámiť a hodnotia sa na základe tohto pravidla a v súlade s kritériami celkového hodnotenia ustanovenými v usmerneniach (‚regionálna pomoc’).

         (19)  Ú. v. ES L 279, 23.10.2001, s. 1.

         (20)  Pri pomoci poskytnutej mimo schválených systémov musia štáty EZVO poskytnúť podrobné informácie o pozitívnych účinkoch pomoci na príslušnú podporovanú oblasť.


title: 2005/909/ES: Rozhodnutie Komisie zo  14. decembra 2005  o zriadení skupiny odborníkov, ktorá má poskytovať rady Komisii a uľahčovať spoluprácu medzi systémami verejného dozoru nad zákonnými audítormi a audítorskými spoločnosťami

text:
               16.12.2005

               SK

               Úradný vestník Európskej únie

               L 329/38

      ROZHODNUTIE KOMISIE

   zo 14. decembra 2005
   o zriadení skupiny odborníkov, ktorá má poskytovať rady Komisii a uľahčovať spoluprácu medzi systémami verejného dozoru nad zákonnými audítormi a audítorskými spoločnosťami
   (2005/909/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Posilnenie zákonného auditu je nevyhnutné na to, aby sa obnovila dôvera investorov na finančných trhoch. V aktualizovanej ôsmej smernici týkajúcej sa zákonného auditu ročných účtovných závierok a konsolidovaných účtovných závierok, ktorou sa menia a dopĺňajú smernice Rady 78/660/EHS a 83/349/EHS (1) (ďalej len „aktualizovaná ôsma smernica“) sa zavádza inter alia požiadavka, aby členské štáty zriadili systém verejného dozoru nad zákonnými audítormi a audítorskými spoločnosťami. Aktualizovaná ôsma smernica je tiež zameraná na ustanovenie koordinácie systémov verejného dozoru na úrovni Spoločenstva a zahŕňa možnosť prijatia vykonávacích opatrení zo strany Komisie.

               (2)

               S cieľom dosiahnuť ciele načrtnuté v aktualizovanej ôsmej smernici sa Komisia musí obrátiť na skupinu odborníkov, ktorá by prispela ku koordinácii a rozvoju systémov verejného dozoru v rámci Európskej únie. Uvedená skupina by tiež mohla prispieť k technickej príprave vykonávacích opatrení aktualizovanej ôsmej smernice.

               (3)

               Skupinu odborníkov by mali tvoriť predstavitelia na vysokej úrovni vybraní zo systémov verejného dozoru nad zákonnými audítormi a audítorskými spoločnosťami v členských štátoch. Ak takéto systémy ešte nie sú zriadené, ku skupine by sa mali pripojiť predstavitelia národných ministerstiev zodpovední za ich zriadenie v budúcnosti. Ako je vymedzené v článku 2 ods. 11, písm. b) aktualizovanej ôsmej smernice, za predstaviteľov alebo náhradných predstaviteľov môžu byť menovaní iba odborníci, ktorí nepôsobia v tejto oblasti, a to z dôvodu možných konfliktov záujmov medzi povolaním a súkromným sektorom na jednej strane a verejným záujmom na strane druhej. V činnosti Komisie a skupiny by sa mali využívať znalosti a skúsenosti odborníkov. V dôsledku toho by Komisia po rokovaní s odbornou skupinou mala v ranom štádiu viesť otvorené, transparentné a rozsiahle konzultácie o práci skupiny s účastníkmi trhu, spotrebiteľmi, odborníkmi na audit a konečnými užívateľmi.

               (4)

               Preto by sa mala zriadiť odborná skupina nazvaná „európska skupina dozorných orgánov audítorov“ a mala by sa stanoviť oblasť jej pôsobnosti a jej štruktúra,

         ROZHODLA TAKTO:
   Článok 1
   Komisia týmto zriaďuje odbornú skupinu nazvanú „európska skupina dozorných orgánov audítorov“, ďalej len „skupina“.
   Článok 2
   Úloha
   Komisia môže so skupinou konzultovať akúkoľvek otázku týkajúcu sa prípravy vykonávacích opatrení aktualizovanej ôsmej smernice. Skupina tiež môže rokovať o akejkoľvek záležitosti súvisiacej so spoluprácou medzi systémami verejného dozoru nad zákonnými audítormi a audítorskými spoločnosťami.
   Úlohou skupiny je predovšetkým:

               —

               uľahčiť spoluprácu medzi systémami verejného dozoru členských štátov a dosiahnuť výmenu osvedčených postupov týkajúcich sa zriadenia a neustálej spolupráce týchto systémov,

               —

               prispievať k technickému posúdeniu systémov verejného dozoru tretích krajín a k medzinárodnej spolupráci medzi členskými štátmi a tretími krajinami v tejto oblasti,

               —

               prispievať k technickému preskúmaniu medzinárodných audítorských štandardov, vrátane procesov pre ich vypracovanie, s ohľadom na ich prijatie na úrovni Spoločenstva.

         Článok 3
   Zloženie – menovanie
   1.   Skupina pozostáva z predstaviteľov na vysokej úrovni zo subjektov zodpovedných za verejný dozor nad zákonnými audítormi a audítorskými spoločnosťami v členských štátoch alebo, v ich neprítomnosti, z predstaviteľov príslušných národných ministerstiev.
   2.   Každý členský štát menuje predstaviteľa na vysokej úrovni z jedného z orgánov uvedených v odseku 1 na to, aby sa zúčastňoval na zasadnutiach skupiny. Komisia môže zamietnuť predstaviteľa menovaného členským štátom vtedy, ak ho nepovažuje za vhodného predstaviteľa, najmä pokiaľ ide o konflikt záujmov. V takomto prípade Komisia okamžite informuje príslušný členský štát, ktorý môže následne menovať iného predstaviteľa.
   3.   Za predstaviteľov môžu byť menovaní iba odborníci, ktorí nepôsobia v tejto oblasti.
   4.   Každý členský štát menuje jedného predstaviteľa. Jeden náhradný predstaviteľ za členský štát môže byť menovaný v súlade s podmienkami stanovenými v odsekoch 1, 2, 3 a 5.
   5.   Uplatňujú sa tieto ustanovenia:

               —

               v prípade, že je členský štát zastúpený ministerstvom, keď je zriadený systém verejného dozoru nad audítormi a audítorskými spoločnosťami, členský štát nahrádza svojho predstaviteľa predstaviteľom vybraným zo systému verejného dozoru,

               —

               predstavitelia, ktorí už ďalej nemôžu efektívne prispievať k rokovaniam skupiny, ktorí odstúpia alebo nedodržiavajú podmienky stanovené v prvom alebo treťom bode tohto článku alebo článku 287 Zmluvy o založení Európskeho spoločenstva, sa nahradia,

               —

               členovia podskupín uvedených v článku 4, ktorí sú odborníkmi pôsobiacimi v tejto oblasti, sa na začiatku svojho mandátu a vždy, keď to predseda vyžaduje, písomne zaväzujú konať vo verejnom záujme a podpisujú vyhlásenie o neexistencii alebo existencii akéhokoľvek záujmu, ktorý môže ovplyvniť ich objektivitu.

         Článok 4
   Činnosť
   1.   Skupine predsedá Komisia.
   2.   Všeobecne platí, že po rokovaní so skupinou by Komisia mala v ranom štádiu viesť otvorené, transparentné a rozsiahle konzultácie o práci skupiny s účastníkmi trhu, spotrebiteľmi, odborníkmi na audit a konečnými užívateľmi.
   3.   Po dohode s Komisiou sa môžu vytvoriť podskupiny s cieľom preskúmať osobitné otázky v oblasti pôsobnosti vytvorenej skupinou, podskupiny sa rozpustia hneď po preskúmaní. Do podskupín môžu byť zahrnutí aj odborníci pôsobiaci v oblasti.
   4.   Predseda môže klásť odborníkom alebo pozorovateľom so špecifickými odbornými znalosťami otázky na tému, ktorá ja na programe rokovaní skupiny alebo podskupiny, ak je to užitočné a/alebo potrebné.
   5.   Diskusie skupiny nie sú verejné.
   6.   Skupina a jej podskupiny sa obvykle stretávajú v priestoroch Komisie v súlade s postupmi a harmonogramom vytvorenými Komisiou. Komisia poskytuje sekretárske služby. Ostatní úradníci Komisie, ktorí sa o konanie zaujímajú, môžu tieto zasadnutia navštevovať.
   7.   Skupina prijíma svoj rokovací poriadok na základe štandardného rokovacieho poriadku prijatého Komisiou.
   8.   Komisia môže zverejniť, v pôvodnom jazyku príslušného dokumentu, akýkoľvek súhrn, záver alebo predbežný záver alebo pracovný dokument skupiny.
   Článok 5
   Náklady na zasadnutia
   Komisia hradí cestovné náklady a, ak je to vhodné, náklady na stravu a ubytovanie predstaviteľom, členom podskupín, odborníkom a pozorovateľom v súvislosti s činnosťami skupiny v súlade s platnými ustanoveniami Komisie. Predstavitelia nie sú za svoje služby odmeňovaní.
   Náklady na zasadnutia sú hradené v rámci obmedzení finančných prostriedkov pridelených príslušnému oddeleniu podľa ročného postupu prideľovania finančných zdrojov.
   Článok 6
   Nadobudnutie účinnosti
   Rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 14. decembra 2005

            Za Komisiu

         Charlie McCREEVY

            člen Komisie

      (1)  Zatiaľ neuverejnené v úradnom vestníku.


title: 2006/821/ES: Rozhodnutie Európskeho parlamentu z  27. apríla 2006 o účtovnej závierke Európskeho strediska pre rozvoj odborného vzdelávania za rozpočtový rok 2004

text:
               6.12.2006

               SK

               Úradný vestník Európskej únie

               L 340/64

         ROZHODNUTIE EURÓPSKEHO PARLAMENTU
   z 27. apríla 2006
   o účtovnej závierke Európskeho strediska pre rozvoj odborného vzdelávania za rozpočtový rok 2004
   (2006/821/ES)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2004 spolu s odpoveďami strediska (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (4), a najmä na jeho článok 12a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0094/2006),

               1.

               berie na vedomie nasledujúce údaje v účtoch Európskeho centra pre rozvoj odborného vzdelávania za rozpočtové roky 2003 a 2004:
               Účet príjmov a výdavkov za rozpočtové roky 2004 a 2003

                           (v tis. EUR)

                           2004

                           2003

                           Príjmy

                           Dotácie Komisie

                           13 700

                           14 500

                           Príjmy z predchádzajúcich účtovných období

                           0

                           0

                           Rôzne príjmy

                           42

                           3

                           Pripísané príjmy (Phare a tretie krajiny)

                           724

                           792

                           Finančné príjmy

                           0

                           0

                              Príjmy spolu (a)

                              14 466

                              15 295

                           Rozpočtové výdavky za rozpočtový rok

                           Zamestnanci – Hlava I rozpočtu

                           Platby

                           8 579

                           7 554

                           Prenesené rozpočtové prostriedky

                           466

                           443

                           Správne výdavky – Hlava II rozpočtu

                           Platby

                           768

                           778

                           Prenesené rozpočtové prostriedky

                           542

                           358

                           Prevádzkové výdavky – Hlava III rozpočtu (okrem pripísaných príjmov)

                           Platby

                           2 508

                           2 381

                           Platby RAL (nevyrovnané záväzky) k 31. 12. 2003

                           2 702

                           Prenesené rozpočtové prostriedky

                           0

                           3 138

                           Pripísané príjmy (Phare a tretie krajiny)

                           Platby

                           416

                           546

                           Prenesené rozpočtové prostriedky

                           309

                           246

                              Výdavky spolu (b)

                              16 290

                              15 444

                              Výsledok za účtovné obdobie (a – b)

                              - 1 824

                              - 149

                           Zostatok z minulých období

                           - 993

                           - 545

                           Prenesené a zrušené rozpočtové prostriedky

                           56

                           399

                           Zrušenie prevodu N – 1 hlavy III súvisiace s prechodom na diferencované rozpočtové prostriedky

                           3 138

                           Nepoužité sumy z minulých období na opätovné použitie

                           1

                           10

                           Úhrady platieb Komisii

                           - 716

                           Kurzové rozdiely

                           - 4

                           8

                              Zostatok z účtovného obdobia

                              374

                              - 993

               2.

               schvaľuje účtovnú závierku Európskeho strediska pre rozvoj odborného vzdelávania za rozpočtový rok 2004;

               3.

               poveruje svojho predsedu, aby postúpil toto rozhodnutie riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ C 269, 28.10.2005, s. 29.

      (2)  Ú. v. EÚ C 332, 28.12.2005, s. 60.

      (3)  Ú. v. ES L 248, 16.9.2002, s. 1.

      (4)  Ú. v. ES L 39, 13.2.1975, s. 1. Nariadenie naposledy zmenené a doplnené nariadením (ES) č. 2051/2004 (Ú. v. EÚ L 355, 1.12.2004, s. 1).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).
    ---documentbreak---

               6.12.2006

               SK

               Úradný vestník Európskej únie

               L 340/66

         UZNESENIE EURÓPSKEHO PARLAMENTU
   s pripomienkami, ktoré sú súčasťou rozhodnutia o absolutóriu na plnenie rozpočtu Európskeho strediska pre rozvoj odborného vzdelávania za rozpočtový rok 2004
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2004 (1),

               —

               so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2004 spolu s odpoveďami strediska (2),

               —

               so zreteľom na odporúčanie Rady zo 14. marca 2006 (5972/2006 – C6-0093/2006),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (4), a najmä na jeho článok 12a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0094/2006),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2004, a že s výnimkou niekoľkých nezrovnalostí zistených pri verejnom obstarávaní poskytuje vierohodné informácie a že príslušné operácie boli ako celok zákonné a riadne,

               B.

               keďže Dvor audítorov vyhlásil, že získal dostatočné záruky zo strany všetkých agentúr, okrem explicitných výhrad, ktoré formuloval v súvislosti s rozpočtovým rokom 2004, pokiaľ ide o Európsku agentúru pre obnovu, Európske centrum pre rozvoj odborného vzdelávania, Európsku nadáciu pre odborné vzdelávanie, Európske stredisko pre monitorovanie rasizmu a xenofóbie a Európsky úrad pre bezpečnosť potravín,

               C.

               keďže Európsky parlament 12. apríla 2005 udelil riaditeľovi absolutórium na plnenie rozpočtu strediska za rozpočtový rok 2003 (6) a v uznesení s poznámkami, ktoré bolo pripojené k rozhodnutiu o absolutóriu (7), Parlament okrem iného naliehal, aby počas roku 2005 stredisko dokončilo zmeny vo svojej finančnej organizácii,

               1.

               pripomína, že podľa článku 185 nariadenia o rozpočtových pravidlách, Európsky parlament schvaľuje absolutórium na plnenie rozpočtu pre subjekty zriadené Spoločenstvami, ktoré majú právnu subjektivitu a ktoré skutočne prijímajú granty, ktoré idú na ťarchu rozpočtu; upozorňuje však, že všetky tieto subjekty nie sú úplne, ba ani čiastočne financované grantmi, ktoré idú na ťarchu rozpočtu; zdôrazňuje, že rozhodnutie o absolutóriu pokrýva financovanie týchto subjektov z rozpočtu, aj z iných ako rozpočtových zdrojov; považuje za neprijateľné, že niektoré subjekty zriadené EÚ zodpovedajú za použitie prostriedkov z iných ako rozpočtových zdrojov, zatiaľ čo iné subjekty, ktoré nevyužívajú dotácie z rozpočtu nemajú túto povinnosť; potvrdzuje zásadu, podľa ktorej všetky agentúry Spoločenstva, či už dostávajú alebo nedostávajú dotácie, podliehajú rozhodnutiu Európskeho parlamentu o absolutóriu, a to aj v prípade, ak iný orgán, ktorý udeľuje absolutórium, zasiahne v súlade s ich zakladajúcimi dokumentmi; zastáva názor, že je potrebné revidovať všetky dokumenty, ktoré sú v protiklade s touto zásadou;

               2.

               považuje za veľmi hodnotnú tabuľku 1 v správe Dvora audítorov, ktorá bola uvedená po prvýkrát pri absolutóriu za rok 2003 a ktorá obsahuje prehľad o právomociach, zodpovednosti, správe, činnostiach a službách strediska; berie na vedomie, že údaje v tabuľke 1 poskytuje stredisko; žiada, aby Dvor audítorov overoval obsah tabuľky 1;

               3.

               zdôrazňuje, že okrem potreby riadne využívať finančné zdroje, sa agentúry musia takisto usilovať o to, aby ich využívali čo najefektívnejšie a najúčinnejšie; vyzýva Dvor audítorov, aby preskúmal možnosť pripojiť k svojim osobitným výročným správam o agentúrach aj posudok o výsledkoch a dosiahnutí cieľov; v tejto súvislosti a v súlade so svojimi uzneseniami o absolutóriu za rok 2003 žiada, aby sa zohľadnili tieto aspekty: tak ako je to možné je treba vyhnúť sa duplicite práce medzi agentúrami, treba vyjasniť opatrenia na zlepšenie uplatňovania zásady transparentnosti pri styku s verejnosťou ako aj opatrenia Spoločenstva proti diskriminácii na všetkých úrovniach prijímania zamestnancov, vzdelávania a rozdelenia zodpovednosti;

               4.

               konštatuje, že agentúry Spoločenstva nemajú vždy dobrý imidž ani dobrý obraz v tlači, že mnohé z nich si nezaslúžia takýto negatívny imidž; poznamenáva, že je potrebné dať to na vedomie občanom EÚ a vždy, keď je to potrebné, vhodnými prostriedkami zdôvodňovať dôvod pre existenciu týchto agentúr ako aj ich výsledky; žiada Komisiu, aby preto uskutočnila kroky pomocou prostriedkov, ktoré uzná za potrebné;

               5.

               konštatuje, že rozšírenie EÚ v roku 2004 ovplyvnilo viacerými spôsobmi štruktúry a fungovanie agentúr Spoločenstva; mnohé z nich na to upozorňujú vo svojich správach o činnosti, najmä pokiaľ ide o zvýšenie počtu ich administrátorov; žiada Komisiu, aby analyzovala ťažkosti, ktoré sa prejavujú alebo predpokladajú a aby odporučila potrebné zmeny predpisov;

               6.

               konštatuje, že Komisia sa zaviazala harmonizovať spôsob v akej podobe sa predkladajú správy o činnosti svojich generálnych riaditeľstiev; vyzýva na podobný prístup s ohľadom na správy o činnosti agentúr Spoločenstva, ktoré sa z obsahového hľadiska značne odlišujú; žiada Komisiu, aby pre agentúry Spoločenstva spresnila tie informácie a ukazovatele o činnostiach, ktoré sú povinné poskytnúť;

               7.

               nalieha, aby stredisko upravilo rozpočty v budúcnosti tak, aby zabezpečilo správne vykázanie diferencovaných rozpočtových prostriedkov;

               8.

               s potešením berie na vedomie, že stredisko dosiahlo významné zníženie prenosov rozpočtových prostriedkov v roku 2004 v porovnaní s predchádzajúcimi rokmi, vďaka čomu rozpočet plnený strediskom bol vo väčšom súlade s rozpočtom, ktorý schválil rozpočtový orgán;

               9.

               zdôrazňuje, že stredisko musí zabezpečiť, aby boli účty úplné a aby sa všetky činnosti, vrátane nákupov a príjmov v oblasti stravovacích služieb zamestnancom, náležite kontrolovali;

               10.

               je znepokojený nezrovnalosťami, na ktoré upozornil Dvor audítorov pri postupe verejného obstarávania; berie na vedomie opatrenia strediska s cieľom zabezpečiť, aby sa takéto nezrovnalosti v budúcnosti neopakovali; žiada stredisko, aby zabezpečilo prísne uplatňovanie podmienok obstarávania a pravidiel súťaže;

               11.

               berie na vedomie pripomienky Dvora audítorov v súvislosti s nezrovnalosťami vo výberovom konaní; zdôrazňuje požiadavku na spravodlivosť, otvorenosť a prehľadnosť vo výberovom konaní; víta zámer strediska vypracovať príručku k výberovým postupom v roku 2005;

               12.

               berie na vedomie pripomienku strediska v prílohe k ročnej účtovnej závierke za rok 2004 o tom, že „nie všetky stupne procesu modernizácie sú ukončené“; očakáva úplnejšiu správu k účtovnej závierke za rok 2005 s potvrdením, či boli ukončené zmeny v jeho finančnej organizácii a ak nebudú, očakáva vysvetlenie, prečo a čo ešte nie je urobené a aký je predpokladaný časový harmonogram do ukončenia;

               13.

               víta informácie poskytnuté internými auditmi; berie na vedomie odporúčania správnej rady v jej stanovisku k účtovnej závierke za rok 2004, aby stredisko zabezpečilo úplné uplatňovanie štandardov vnútornej kontroly; žiada stredisko, aby vo svojej správe k účtovnej závierke za rok 2005 podalo správu o pokroku v tomto smere a v zavádzaní špecifickej funkcie interného auditu, ako aj vo výberovom konaní na pozíciu interného audítora;

               14.

               vyzýva Komisiu, aby pomohla agentúram čo najdôkladnejšie plniť dohodnutý pracovný plán na nadchádzajúci rok, čím sa umožní primerané plánovanie a plnenie činností, a najmä predchádzanie závažným zmenám v pracovnej záťaži na poslednú chvíľu;

               15.

               žiada Komisiu, aby zlepšila synergiu medzi agentúrami pomocou efektívnejšej spolupráce, vyhýbaním sa duplicite práce a riešením nedostatkov, najmä s ohľadom na spoločné oblasti ako vzdelávanie, viacodborové vykonávanie politík Spoločenstva, využívanie najnovších systémov riadenia a riešenie problémov súvisiacich s riadnym rozpočtovým hospodárením.

      (1)  Ú. v. EÚ C 269, 28.10.2005, s. 29.

      (2)  Ú. v. EÚ C 332, 28.12.2005, s. 60.

      (3)  Ú. v. ES L 248, 16.9.2002, s. 1.

      (4)  Ú. v. ES L 39, 13.2.1975, s. 1. Nariadenie naposledy zmenené a doplnené nariadením (ES) č. 2051/2004 (Ú. v. EÚ L 355, 1.12.2004, s. 1).

      (5)  Ú. v. ES L 357, 31.12.2002, s. 72. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).

      (6)  Ú. v. EÚ L 196, 27.7.2005, s. 68.

      (7)  Ú. v. EÚ L 196, 27.7.2005, s. 69.